6-aastane suuremat kasvu Vigur jäi oma pererahva suhetekeerises kodutuks: lahutus tõi kaasa majamüügi kahe väikese korteri vastu, kuhu õuetingimustes elama harjunud koer enam ära ei mahtunud. Hetkel peatub Vigur Saaremaa Lemmikloomade Turvakodu hoiukodus, kus talle peagi enam samuti ruumi ei jätku. Viguri elu päästaks koduhoov, kus ta saaks ilma ketita vabalt ringi liikuda, ning inimene, kes tal pererahva kaotusest üle aitaks saada.
#000000
Vigur on elanud suures hoovis, üle aia käimise ärahoidmiseks on kasutatud raadiopiiret. Autosõit meeldib Vigurile väga. Hoovis on koer võõrastega sõbralik kui pererahvas ise kohal on, kuidas üksi olles käitub – kogemused puuduvad. Mänguhoos võib Vigur minna väga hasarti, siis võib jääda mulje, et haugub vihaselt, samas piisab vana peremehe sõnul sellest kui tegevus katki jätta ja Vigur rahuneb kohe maha. Toitu keetis peremees talle enamasti ise, vahel sai Vigur ka konservi ja krõbinad olid samuti ees. Oma toitu Vigur kaitseb ja ei lase nina eest naljalt ära võtta. Väikeste lastega oli Viguril vähe kokkupuuteid ja omad perelapsed olid piisavalt suured. Igaks juhuks tasub väikeste lastega ettevaatlik olla, sest tegemist on siiski üsna suure koeraga. Metsas lööb Viguris välja korralikumat sorti jahiinstinkt, sest temas on tublisti ka laikaverd. Vigur on vaktsineeritud, omab EU passi ja kiipi.
#000001
12.10.14 kolis Vigur uude koju, Salmele.
#000002
Vigur veel oma endises kodus
#000003